毛杰 (明朝)

毛杰（），字允奇，别号翊斋，浙江绍兴府餘姚縣人，民籍。餘姚豐山毛氏十四代孙。儒士，同進士出身。永樂二十年（1422年）壬寅十月二十八日生，一作宣德八年癸丑（1433年）《景泰五年進士登科錄》：毛傑，贯浙江绍兴府餘姚縣民籍，儒士。治《礼记》，字允奇，行五，年二十二，十月二十八日生。。

 生平 
景泰元年（1450年）浙江鄉試第五十六名舉人。景泰五年（1454年）甲戌科進士，與叔父毛吉同榜。觀政吏部，未及授职，因思双亲致疾，上書乞求歸養，十二月十一日在家卒，年三十三。《进士赠刑部主事翊斋毛公墓表》 賜進士及第光祿大夫柱國少傅兼太子太傅禮部尚書武英殿大學士致仕謝遷譔 景泰甲午进士赠刑部主事毛公，葬于蕨岭之西麓，且七十年来，二子按察副使宪及宥，持王祭酒所著状请表墓上之石。公外舅周处士与先大父光禄公为内外兄弟，先大父延公家塾授先君经，迁时在襁褓，公爱之，每抚抱膝上，先君常为迁道之，迁今发已種種矣，追念夙昔，义礼何如。矧迁与宪副君同庭遊泮宫，复同举于乡，而我仲子丕婿于公从子秋官郎中实（毛实，行元四、字世诚、号恒斋，高邮、霸州知州）。今予曾孙女，又许于公元孙（玄孙）仪凤，葭玉世倚，真古所谓通家者，报善之役，安所辞哉。公讳杰，字允奇，别号翊斋，其先汴陈留人，南宋时有讳度者，任左司谏，为梗遏和议，谪余姚县丞，因家焉，是为公始祖。曾祖讳叔泰（行玘二，讳泰字叔泰）。祖讳白（行骥三，字元素）。考讳雍（行端四，字尧夫），咸隐德，妣黄氏。公生而岐嶷，童时即能操觚为文，思致不群，传礼经于方伯陈公云，陈公曰：此子不凡，当脱颖出矣。景泰庚午，领浙江乡薦，甲戌偕从叔今忠襄公（毛吉，字宗吉，谥忠襄）登进士第，吾姚科第盛一门者，遂以毛氏称首。公试政吏部，冢宰王忠肃公素慎许可，见公言动不苟，以伟器称之。公登第后，尝日学优而仕，仕优而学，其可遂废乎，乃择同年友之气味相投者，朝夕文行相砥砺，时辈交羡焉。未几，以亲老乞归省，冢宰而下欲留之，既而知其以思慕致病，遂为复其奏，上许之。抵家疾剧，与二亲诀曰：儿愿毕矣。仅旬而告终，是年十二月十一日也，距生壬寅年十月二十八日，得年三十有三，讣闻缙绅哀之。配周氏，封太安人，享年九十，人以为贞节之报。男二，长宪，登成化辛丑进士，授刑部主事，公之赠，以此累官湖广按察副使致仕；次子宥；女一适四明孙皦。孙男三，长纯，学成而卒，赠刑部主事；次文炳，领正德丙子乡薦。曾孙男九，长绍元，登正德丁丑科进士，授刑部主事，以此今理刑，淮扬廉能著声。嗟夫，天之报施善人，不于其身必于其后，自古迄今，无弗验者。公以冲粹之质，宏博之学，弛骤修途何所不至，顾举步而蹶天，其谓何？乃有子宪以踵其武，明慎清白，誉延所生，今也文炳继之，而绍元又继之，骎骎向用以不失其世，则公何必身自为之。至是，天道福善祸淫之常，亦庶几其弗爽矣，后绍元而生者，亦森然玉立，三槐五桂，日荫日馥，岂惟引公之泽于无穷，而毕时称世家，以为我姚江重，必毛氏无疑也。庸书以俟。

 家族 
曾祖毛叔泰。祖父毛白。父毛雍。叔毛吉，同科進士。母黄氏。重慶下。兄毛裕（貢士）。弟毛祚（貢士）、毛玹、毛錦、毛采、毛鵬。

元配周氏，長子毛憲，成化辛丑進士；次子毛宥。

孫毛纯，赠刑部主事；毛文炳，领正德丙子鄉薦。曾孙毛绍元，登正德丁丑科进士，授刑部主事。

参考文献
《余姚豐山毛氏族譜》

Category:餘姚豐山毛氏
Category:景泰元年庚午科浙江鄉試舉人